Hiiumaa Vallavalitus

Sotsiaalosakond

**HIIUMAA VALLAS TÖÖTURULT EEMAL OLEVATELE INIMESTELE SUUNATUD SOTSIAALTEENUSTE LOOMINE**

Analüüs

Koondanalüüsi koostas Pille Näksi

Kõrgessaare osavalla sotsiaaltööspetsialist

2021

**Sisukord**

[SISSEJUHATUS 3](#_Toc73953395)

[ÜLDANDMED 4](#_Toc73953396)

[TÖÖTAMINE 6](#_Toc73953397)

[Eesti tööturu ülevaate tutvustus 6](#_Toc73953398)

[Sihtgrupi eelnev tööturul osalemine 6](#_Toc73953399)

[Töötukassa ja töövõime hindamine 9](#_Toc73953400)

[SOTSIAALTEENUSED JA -TOETUSED 11](#_Toc73953401)

[Sotsiaalteenuse väljatöötamine 13](#_Toc73953402)

[Mida on Hiiumaa vald teinud ja teeb: 14](#_Toc73953403)

[KOKKUVÕTE 16](#_Toc73953404)

[Kasutatud kirjandus 17](#_Toc73953405)

[Lisa 1. 18](#_Toc73953406)

# SISSEJUHATUS

Antud analüüsi eesmärk on välja töötada Hiiumaa vallas uuenduslike aktiivseid sotsiaalteenuseid, mis on suunatud tööturult eemal olevate inimeste edukaks tööturule (taas)naasmiseks. Eesmärk on saada ülevaade sotsiaalteenustest, mis on suunatud Hiiumaa vallas tööturult eemal olevatele inimetele ja selgitada välja, millised sotsiaalteenused vajavad parendamist ja kas on vajadus välja arendada uusi teenuseid. Eesmärgi saavutamisel on üheks tegevuseks küsitluse läbiviimine Hiiumaal sihtgruppi kuuluvate inimeste seas, kes on tööturult eemal.

Teenuse loomise eesmärk on suurendada pikaajaliste töötute ja mitteaktiivsete inimete võimalusi osalemaks aktiivetes tööturumeetmetes, neid seeläbi tööturule (taas)integreerida. Luues kvaliteetse ja süsteemse tööharjutuse teenuse pakkumise Hiiumaa vallas.

Eesmärgist tulenevalt püüame leida vastuseid järgmistele küsimustele:

* sihtgrupp, kellele tuleb teenused suunata;
* tegevused, mida vald saab teenust osutades pakkuda;
* mida soovib sihtgruppi kuuluv inimene.

Selgitades välja kas ja kuidas tuleb teha muudatusi sotsiaalteenuste ja -toetuste süsteemis.

Küsitlus on läbi viidud Hiiumaa Vallavalitsuse sotsiaalosakonna poolt koostöös Eesti Töötukassa Hiiumaa osakonnaga, perioodil märts 2021- aprill 2021.

Valimisse kuulusid 2021 aasta veebruari kuu seisuga Hiiumaa vallas tööturult eemal olevad inimesed, kes on olnud arvel Eesti Töötukassas kauem kui kuus kuud ja inimesed, kellele on määratud 2021 veebruaris toimetulekutoetus. Küsimustik edastati 205-le sihtgruppi kuuluvale inimesele ja arvesse minevaid vastuseid laekus 85.

Küsimustik (Lisa 1.) koosneb 16 küsimusest ja edastati e-maili teel lingi saatmisega ning küsitleti telefoni teel.

# ÜLDANDMED

1. jaanuari 2020 seisuga on Hiiumaa rahvaarv 9315, tööealiste (15- 64 aastased) osakaal elanikest on 66%, 6148 inimest. Registreeritud töötute arv seisuga veebruar 2021 oli 272, töötuse määr 6,3%. Eestis registreeritud töötuse määr 8,7%. (Statistikaamet, 2021)

*Joonis 1: Vanus?*

Küsitluses osalenute vanuseline jaotus:

* 43 (51 %) 25-54 aastased,
* 36 (42%) üle 55 aastased,
* 6 (7%) alla 24 aastased.

Euroopa Liit on seadnud eesmärgiks, et aastaks 2020 oleks 15-24 aastaste noorte, kes ei õpi, tööta ega osale koolitusel (NEET-noored) osakaalu alla 10%. 2019 aasta täideti Euroopa liidu eesmärk ja NEET-noorte osakaal vähenes kõigis rühmades: mehed 6,6%, naised 7,3%, eestlased 6.6%, muu rahvus 7.8% (Euroopa 2020 ja võrdsed võimalused, 2020). Statistikaameti (2021) andmete kohaselt on 2020 aastal mitteõppivate ja – töötavate noorte osakaal suurenenud 10%, naised 11,7% ja mehed 8,2%.

Teenuseid tuleks ennekõike suunata 25-54 aastastele, kuna sellel sihtgrupil tuleb enne pensionile suundumist olla pikalt aktiivne tööturul ja suurema tõenäosusega on neid võimalik rohkem motiveerida ja jõustada kui üle 55 aastaseid, kes ootavad juba eelseisvat pensini.

Läbiviidud küsitluses märkis viis (Joonis 2), et on omandanud alghariduse ja ülejäänud 80 (94%) on omandatud põhiharidus. Peale põhihariduse omandamist on 41 omandanud keskhariduse ja 8 kõrghariduse.

Joonis 2: Haridustase?

Oluline on tunda ja teada omavalitusel sihtgruppi, kellele teenust arendatakse. Vanus ja omandatud haridus on üldised näitajad, millega tuleb arvestada.

Tänapäevases kiiresti muutuvas ühiskonnas püsida konkurentsivõimelisena muutub üha olulisemaks, et töötajad ja tööotsijad oleksid valmis õppima ja tööandjad oleksid valmis töötajaid selles toetama. Töötukassa pakub koolitusprogrammi Tööta ja Õpi, mille raames oodatakse kõiki tööealisi enesetäienduse huvi või uue kutse omandamise sooviga töötukassa karjäärinõustaja juurde. (Töötukassa, 2020)

Väheste oskustega ja madala kvalifikatsiooniga inimestel on suurem oht jääda töötuks, sattuda vaesusse, terviseprobleemide küüsi ja sotsiaalsesse tõrjutusse ning jääda eemale demokraatlikust osalemisest (Euroopa komisjon, 2018). Haridusel ja koolitustel on tähtis roll tööle naasmiseks ja töökohal püsimiseks. Alg- ja põhiharidusega tuleks suunata eriala omandamisele, sest oskuste omandamine ja diplomi olemasolu aitab luua eeliseid töö kohale kanditeerimisel Hiiumaal tuleks kaardistada ja välja selgitada, mis kutseala esindajaid ettevõtjad vajavad.

# TÖÖTAMINE

## Eesti tööturu ülevaate tutvustus

Eesti Panga tööturu ülevaate tutvustusest (13.04.2021) tuleb välja, et võrreldes 2019 aastaga on kasvanud 2020 aastal pendeltöötajate osakaal, ennekõike Soome ehitusektorisse suundumisega. Valmisolek käia välismaale tööle on leevendanud survet liikumaks tööpuudusesse. Eesti siseselt on valitsusesektor kasvatanud tööhõivet ennekõike hariduse ja tervishoiu töökohtade loomisega, mis on tingitud pandeemiast tulenevalt. Tööhõive langus tuleb ennekõike erasektoris ehitus ja töötleva tööstuse valdkonnas.

24.04.2021 leiab Töötukassa kodulehelt 2418 tööpakkumist, 4493 töökohta, Hiiumaal on 55 tööpakkumist, 140 töökohta. Hiiumaal kajastavate numbrite sees on tööpakkumised, kus töötajaid otsitakse üle kogu Eesti. Töökohti on nii haridus, ehitus, kui teenindussektoris. Hiiumaal töökohtade arv kevadeti suureneb seoses hooajatööliste vajadusega suve perioodil.

## Sihtgrupi eelnev tööturul osalemine

Joonis 3: Millises valdkonnas on Teie varasemad tööoskused?

Küsitluses osalenute varasem töökogemusest (Joonis 3) on märgitud rohkem kui kahekümnel korral neli valdkonda:

* põllumajandus,
* toomine,
* ehitus,
* transport.

Joonis 4: Teie tööstaaž kokku?

Tööstaaži pikkus sõltub palju inimese vanusest, mida vanem seda suurem võimalik tööstaaži pikkus. 1-10 aastase staažiga jäävad 25-54 aastaste vanusegruppi (12 vastanut). Rohkem kui 20 aastase töökogemusega vastanud on ülekaalus üle 55 aastased.

Elukestev õppe strateegia eesmärgiks on tagada kõigile Eesti inimestele nende vajadustele ja võimetele vastavad õpivõimalused kogu elukaare jooksul, et pakkuda neile võimalus eneseteostuseks (Eesti elukestva õppe..., 2014) ja seega tagada konkurentsivõime tööturul. Oluline on kas juba varem omandatud eriala/oskuste pidev täiendamine, et kohaneda muutustega või saada võimalus omandada uusi teadmisi ja oskusi eriala vahetamiseks.

Joonis 5: Millal viimati töötasite?

Küsitluses osalenutest 13 on olnud viimati tööga hõivatud (Joonis 5) pool aastat tagasi, 53 (62 %) vastanutest aga on olnud tööturult eemal rohkem kui aasta. Seadus ütleb, et pikaajaline töötu on inimene, kes on tööturult ja aktiivsetest tööturu teenustest eemal olnud rohkem kui üks aasta. Küsitluse tulemusena tuleb välja, et pikaajalistest töötutest on pea pooled on olnud tööturult eemal rohkem kui 5 aastat.

Tööharjumuse kadumine on kerge tulema ja pikalt töötutule eemal olles tekib inimesel mugavustsoon, kust on raske välja tulla. Pikem tööturult eemal olek võib olla seotud erinevate asjaoludega:

* töökohakaotus, peale mida ei ole leitud sobivat tööd;
* päritolu põhjused, kus mängivad rolli perekond ja kasvukeskkond, millest tulenevalt puudub tööharjumus ja teadmine mida töötamine tähendab;
* terviseprobleemid;
* lähedase hooldamine.

Pikaajaline eemalolek tööturult tekitab tööharjumuse puudumise, oluline on seda sihtgruppi kaasata erinevatesse programmidesse, et nad taas tööturule saaksid naasta. Teenuse pakkumise juures on väga oluline teada nende tausta kellele hakatakse teenust looma. Tuleb välja selgitada takistavad tegurid, mis tööturule naasmisel ette tulevad. Küsitluses osalenud toovad kõige enam välja (Joonis 6) sobiva töökoha puudumise, teiseks tervislikud põhjused. Tervislike põhjuste juures tuleb arvestada inimese töövõimega ja mis osas on takistusi, seal juures keskenduda sellele osale, mis on alles ja mida saab kasutada.

Joonis 6: Mis põhjusel olete tööturust kõrvale jäänud/ töötu?

Iga töötu ja tema põhjused, mis nad on jäänud tööturult kõrvale on väga individuaalsed ja alati ei ole selleks üks põhjus vaid hoopis põhjuste kogumik. Juhtumipõhine lähenemine on oluline, hinnates iga inimest individuaalselt ja lähtudes tema vajadustest.

## Töötukassa ja töövõime hindamine

Joonis 7: Kaua olete antud hetkel töötuna Eesti Töötukassas arvel olnud?

Joonis 7 annab ülevaate, kui kaua on küsitluses osalenud olnud arvel Eesti Töötukassas. Pooled vastanutest 40 (53%) on küsitluse läbiviimise hetkel olnud töötukassas arvel vähem kui aasta, 26 (30%) 1-5 aastat ja üle 5 aasta 9 (11%). Vastanutest 10 märkis, et ei ole töötukassas arvel.

Töötukassas arvel olemine aitab vältida aktiivsuse kadu töö leidmisel. Inimene on kohustatud iga kuu suhtlema ja arutama enda töökoha otsingutest. Töötukassas on töötuna arvel ka inimesi, kes on end töötukassas töötuna registreerinud muul põhjusel kui töö leidmine ja kes tegelikkuses ei ole motiveeritud tööd otsima või tööle asuma. Põhjuseid on mitmeid: inimesed soovivad endale tagada ravikindlustust, saada töötutoetust või osaleda tööturuteenustel (sh koolitustel).

Joonis 8: Kas teie töövõimet on hinnatud?

Töökoha leidmise takistusena (Joonis 6) on märkinud 44 tervislikud põhjused, jäädes teisele kohale sobiliku töö puudumise järel. Kuid need kaks põhjust on omavahel seotud, sest kui on tervisest tulenevad takistuses siis see saab ka takistuseks võimaliku sobiva töö leidmisel. Küsitluses osalenud on kommenteerinud järgnevalt:

*“Kui tervise halvenemise tõttu oleks vaja väiksemat koormust, siis see valik on väga*  *väike. Töötukassasse pöördumine on ju ka pikalt läbi telefoni olnud. Elu peab*  *normaalseks tagasi minema ,siis palju muresid laheneb iseenesest. “*

*“Praeguse tervisliku seisundiga ei ole võimeline saada olevatel töökohtadel*  *töötama. “*

Joonis 8 on välja toodud töövõime hindamine, mis näitab et 36-st (43%) vastanust on seda teinud ja selle tulemusena on 31-l nendest määratud osaline töövõime, ühel puuduv töövõime ja neljal juhul on jäetud töövõime puudumine määramata.

Joonis 9: Kas olete kasutanud töö leidmiseks Eesti Töötukassa abi?

Vastanutest 72 (85%) on kasutanud töö leidmiseks töötukassa abi ja 13 (15%) ei ole seda teinud (Joonis 9).

Eelnevast lähtuvalt saab välja tuua sihtgrupi kelle abistamine on kõige raskem. Nad ei ole töötukassas arvel ja on üle 55 aastased pikaajalised töötud ei ole motiveeritud osalema tööturu aktiviseerimis teenustel ega soovi ka mingit abi. Nende sissetulekuteks on toimetulekutoetus ja valla poolsed ühekordsed toetused, toiduabi. Nendel on jäänud veel pensionile mõned aastad ja nad pole huvitatud osalema tööturu aktiviseerimis meetmetes. Kohalik omavalitsus saad tagada neile miinimum sissetuleku ja abistada passivsete meetmetega.

# SOTSIAALTEENUSED JA -TOETUSED

Sotsiaalteenuste, sotsiaaltoetuste ja muu abi andmist korraldab inimese rahvastikuregistrisse kantud elukohajärgne kohalik omavalitsus. Osutatav abi peab õigeaegselt ja paindlikult rahuldama inimese muutuvaid vajadusi, parandama elukvaliteeti ja tagama võrdsed võimalused ühiskonnas osalemiseks. Kohalik omavalitsus peab eelistama abimeetmeid, mis on suunatud võimaluste leidmisele ja inimese suutlikkuse suurendamisele korraldada oma elu võimalikult iseseisvalt. (Sotsiaalministeerium, 2021)

Joonis 10: Milliseid valla teenuseid/toetuseid oled kasutanud viimasel aastal? ja Millist abi vajaksid?

Joonis 10 annab ülevaate teenustest, mida on Hiiumaa vallas küsitluse sihtgruppi kuulunud inimesed kasutanud ja mida nad vajaksid. Abi ei vaja pea pooled vastanutest. Vastanutest 38 on märkinud, et ei kasuta abi. Nendest kes ei kasuta sotsiaaltoetusi ja- teenuseid on 22 vastanut märkinud lisaks, et ei vaja neid. Sellest saab järeldada, et neil puudub igasugune abivajadus, mis võib olla näiteks seotud mustalt töötamise. 16 vastanut, kes ei vaja abi on välja toonud vajadusena: koolitus/ümberõpe, psühholoogiline nõustamine, võlanõustamine. Võlgnevustesse sattumine on kindlasti üks põhjuseid, miks asutakse mustalt töötama. Siin saab kindlasti sotsiaaltöötaja ja töötukassa juhtumikorraldaja aidata ja abivajaduse ilmnemisel suunata võlanõustaja juurde.

Küsitluses osalenutest 37 on valmis osalema valla poolt korraldaval aktiviseerimisteenusel (Joonis 11). Nendest pooled on märkinud valmisolekut osalema koolitustel ja õppepäevadel sealjuures ei oma tähtsust nende eelnev haridustase. Teenuste loomine sellele sihtgrupile on kergem, kuna tuleb leida ainult see, mis neile huvi pakub ja siis suunata vastavale teenusele, sest valmisolek osaleda on olemas.

Joonis 11: Kas olete valmis osalema Hiiumaa valla poolt korraldataval aktviseerimise (praktilised tegevused) teenusel?

Pooled aga ei ole valmis osalema korraldatavatel teenustel. Seega tuleb välja selgitada soovi puudumise takistavad tegurid (motivatsiooni puudus, mustalt töötamine, puue, midagi muud). Töövõime on hinnatud nendest 16-l osaliseks, seega saab öelda, et võib olla seotud tervislike põhjustega, miks ei soovita osaleda, kui samas on olemas neil teine pool mis on töövõimeline ja teenuse arendamisel tuleb arvestada ja hinnata igat inimest eraldi ja leid temale sobilik teenus.

Oluline on seal juures see, et juhtumikorraldaja teeb koostööd kliendiga ja ka klient saad ära kuultaud. Klienti tuleb suunata ja juhtida nii, et kliendil endal tekiks soov osaleda ja jõuda püstitatud eesmärgini. Sest enda püstitatud eesmärgid on püsivamad ja tulemuslikumad, kui kellegi teise poolt setud. Enda seatud eesmärkidega on klient motiveeritum ja tulemusel orienteeritud. Neil on suurem valmisolek osalemaks erinevatel teenustel.

## Sotsiaalteenuse väljatöötamine

Joonis 12: Kui vastasid eelmisele küsimusele JAH, siis millistest praktilistest tegevustest oled valmis osa võtma?

Sotsiaalteenusete arendamisel on oluline tunda sihtgruppi, kellele teenus on suunatud. Eesti sotsiaalteenuste kvaliteedijuhis (2015) toob välja sotsiaalteenuste korraldamiseks ja pakkumiseks suunatud kvaliteedipõhimõtted, kus on välja toodud vajaduspõhine lähenemine, kus tuleb arvestada inimese füüsiliste, intellektuaalsete ja sotsiaalsete vajadustega, kaasates teenuse planeerimisse sihtgruppi kuuluvaid inimesi.

Sotsiaalteenuse loomine on pigem seotud inimese võimestamise ja motivatsiooni leidmisega. Oluline on, et teenus oleks võimestav ja suunatud sarnase taustaga pikaajalistele töötutele. Oluline on et ka tööharjutuse grupis tekis omavahel hea side ja teineteise mõistmine, sest teinekord just sarnaste kogemuste vahetamine ja kuulamine aitab kaasa motivatsiooni tekkele. Samas kui inimesel on olemas motivatsioon leida tööd, siis probleemiks võib kujuneda inimese taust, mis saab takistuseks töökoha leidmisel, seda eriti väikses kogukonnas.

Hiiumaa eripäraks on väike kogukond, tekitades olukorra kus kõik tunnevad kõiki ja arvamus inimesest on kujunenud tema perekonna kuuluvuse või eelnevalt tehtud valede otsuste tõttu. Tihti ei usuta inimeste muutumisse ega anta võimalust ka seda tõestada. Seda on leidnud küsitluses osalenud:

*“Arvestada mind ja suhtuda minusse samaväärselt kui teistesse. Olen otsinud tööd, aga mulle ei anta mingit tööd. “*

*“Ühiskond on minusuguse kõrvale tõuganud. Pole ettepanekuid. Tuleb toime tulla.”*

Nagu eelnevalt sai välja toodud, et sotsiaalteenuse loomise juures on oluline arvestada seadusega kehtestatud põhimõtteid. Lähtudes üldtunnustatud kvaliteedipõhimõtetest: isikukesksus, teenuse võimestav iseloom, tulemustele orienteeritus, vajaduspõhine lähenemine, terviklik lähenemine, isiku õiguste kaitse, kaasamine, töötaja pädevus ja eetika ning organisatsiooni hea töökorraldus ja kvaliteetne juhtimine (Sotsiaalhoolekande seadus, 2015). Sellest lähtuvalt ei saa teenuse loomisel olla suunaks ainult füüsiline praktiline töö ja koolitused. Teenus peaks olema paindlik ja pakkuma erinevaid võimalusi, mida toob ka välja üks vastanutest:

*“Kuna ma ei ole olukorras, kus peaksin minema või tunneksin sisemist soovi minna võsa lõikama (mitte, et see mõningal juhtudel ja mõnede inimeste puhul igati vajalik ei oleks), siis kui hakkasin mõtlema - võibolla võiks KOV tööturult eemal olevatele inimestele pakkuda füüsilise töö kõrval rohkem ka nö kultuuritööd, assisteerimist, paberimajandust jne.”*

Küsitluses on vastanud välja toonud erinevaid koolitusi, mis võiksid olla oskusi arendavad ja suunatud sarnase huvidega gruppidele. Näiteks on toodud ettepanekuid:

* *“Mingi käsitöö koolitus.”*
* *“Minu ettepanek oleks see et pakuksin oma kultuuri nagu tantsu, toiduretsepte ja portugali keelt oskust jne....”*

Väljaarendatava sotsiaalteenuse juures on oluline hindamiskohustus. Abivajaduse väljaselgitamisel lähtutakse terviklikust lähenemisest isiku abivajadusele, võttes arvesse tema toimetulekut ja ühiskonnaelus osalemist mõjutavaid asjaolusid, sealhulgas:

* isiku personaalse tegevusvõimega seonduvaid asjaolusid;
* isiku füüsilise ja sotsiaalse elukeskkonnaga seonduvaid asjaolusid.

Hiiumaa valla sotsiaaltöötajad lähtuvad enda töös juhtumikorralduslikul põhimõttel. Arendada välja süsteemne koostöö Hiiumaa töötukassaga, sotsiaalse ettevõtluse suunaga MTÜ-ga, vabatahtlikega, aidates tagada pikaajalist ja mitmekülgset abi pikaajaliste töötute ja abivajajate iseseisva toimetuleku parandamiseks. Teenuse planeerimisel, tuleks kindlasti kaasata koostööpartnereid.

## Mida on Hiiumaa vald teinud ja teeb:

Eesti Töötukassa toetused ja hüvitised:

töötuskindlustushüvitis, töötutoetus, koondamishüvitis, pankrotihüvitis, töövõimetoetus, töötasu hüvitis, töötasu toetus, ettevõtluse alustamise toetus, palgatoetus, piirkondlik töökoha loomise toetus, minu esimene töökoht Eestis, minu esimene töökoht, alaealise töötamise toetus, töötaja koolituskulude hüvitamine stipendium, sõidu- ja majutustoetus, abi erivajadusega inimesele ja nende töötajatele, ravikindlustus.

Eesti töötukassa teenused:

abi erivajadustega inimestele ja nende töötajatele, ettevõtluse alustamise toetus, ettevõtluse toetamise teenus, karjääriteenus, koolitused, mobiilne nõustamine MOBI, noortele, nõustamine koondamisel, nõustamisteenus, proovitöö, tööharjutus, tööklubi, tööpraktika, vabatahtlik töö, vanaduspensioniealisele tööotsijale, välismaal töötamine ja Euroopa töövahenduse teenused (EURES).

Hiiumaa vallas puuduvad teenused, mis on välja töötatud pikaajalistele töötutele. Passiivse meetmena kasutatakse: toimetulekutoetus, sissetulekust sõltuv toetus, toiduabi, eluruumitagamist. Omaste hooldajad, kes hoolduskoormuse tõttu ei saa tööturul osaleda, tagab Hiiumaa vald sotsiaalse garantii sotsiaalmaksu tasumisega.

Noortele suunatud: Hiiumaa vald osales 2020 esimesel poolaastal NEET noorte andmepäringus. NEET-noored on noored, kes ei õpi, ei tööta ega osale ka väljaõppes ega koolitusel.

Koostööna on Hiiumaa vald osalenud Eesti Töötukassa Hiiumaa osakonnaga tööharjutusgruppidele suunatud tegevuses. Vald on panustanud sobilike praktiliste tegevuste leidmisel, juhendamisel ning töövahenditega. Võimalusel on veel panustatud tasuta ruumide pakkumisega.

# KOKKUVÕTE

Hiiumaa töötuse määr 6,3 % on väiksem, kui Eesti näitaja 8,7 %. Küsitluses osalenutest moodustasid pikaajalised töötud 63%. Hiiumaal puuduvad sihtgrupile suunatud aktiivsed teenused, mis aitas töötutel tööturule (taas)naasta. Sotsiaalteenuste loomisel, mis on suunatud pikaajalistele töötutele on vajalik, kuid seda peaks tegema koostöös Töötukassaga.

Hiiumaa pikaajalised töötud vajavad teenust, mis motiveeriks, nõustaks, hariks ja oleks abiks tööotsingul. Järgides juhtumikorraldusliku töömeetodit ja abivajaduse hindamisele lähtuda terviklikust lähenemisest. Koostöös Töötukassaga on võimalus saavutada jätkusuutlikumat ja tulemuslikumat teenuse pakkumist.

Küsitlusest tuli välja, et peamiseks probleemiks on osutunud sobiliku töö puudumine ja tervisest tulenevad takistused. Enamus vastanutest on Töötukassas arvel, mis juba loob eeldused töö leidmiseks. Valmisolek osalema valla pakutud teenustel on olemas 44 %, kus enam sooviti osaleda erinevatel koolitustel ja õppepäevadel, ei jäänud ka märkimata heakorratööd ja vabatahtlikud ürituste läbiviimisel.

Sihtgrupist kõige väljakutsuvamaks on aga need, kes on kaotanud motivatsiooni ja ei ole huvitatud töö leidmisest. Vajades pikemaajalist personaalset nõustamist ja abivajaduse väljaselgitamist. Samas on oluline, et eelnimetanule järgneks ka sotsiaalteenusel osalemine või mõni muu aktiivne meede.

Üheks võimalikuks meetmeks, mis on suunatud pikaajalistele töötutele saaks olla sotsiaalsete töökohtade loomine eraettevõtlusesse. Hiiumaal tuleks kaardistada tööandjad, kes oleks valmis pakkuma sotsiaalseid töökohti. Töökohad võivad olla lühiajalised, pakkudes tööharjutusega sarnanevat teenust või võimaluse tööandjatele oma võimalikke uusi töötajaid katsetada.

Riiklik tugiteenuste keskus (2021) on hetkel ka avatud tööturuteenuse meede, mille eesmärk on oodatust väiksema konkurentsivõimega sihtrühmade tööle asumist ja tööturul püsimist. Suunatud mittetöötavatele ja mitte õppivatele isikutele.

# Kasutatud kirjandus

Eesti Pank, (2021). Tööturu ülevaate tutvustus 13.04.2021. Alla laaditud 23.04.2021 <https://www.eestipank.ee/press/otse-tooturu-ulevaate-tutvustus-13042021>

Eesti elukestva õppe strateegia 2020 (2014). Külastatud aadressil ﷟Htps://www.hm.ee/sites/default/files/strateegia2020.pdf

Euroopa Komisjon, (2018). KOMISJONI TEATIS EUROOPA PARLAMENDILE, NÕUKOGULE, EUROOPA KESKPANGALE JA EURORÜHMALE. Alla laaditud 23.04.2021 <https://eur-lex.europa.eu/LexUriServ/LexUriServ.do?uri=COM:2018:0120:FIN:ET:PDF>

Sotsiaalministeerium, (2021). Alla laaditud 25.04.2021 <https://www.sm.ee/et/kohaliku-omavalitsuse-korraldatavad-sotsiaalteenused>

Sotsiaalhoolekande seadus, (2015). Alla laaditud <https://www.riigiteataja.ee/akt/121122018019?leiaKehtiv>

Sotsiaalteenuste kvaliteedijuhend <https://sotsiaalkindlustusamet.ee/sites/default/files/news-related-files/eesti_sotsiaalteenuste_kvaliteedijuhis_avaldatud.pdf>

Töötukassa, (2021). Elukestev õpe hoiab tööturul. Alla laaditud 24.04.2021 <https://www.rmp.ee/uudised/toooigus-uudised/elukestev-ope-hoiab-tooturul>

Töötukassa päevane statistika. Alla laaditud 20.04.2021 <https://www.tootukassa.ee/content/tootukassast/paevane-statistika>

Töötukassa, (2020). Tööta ja õpi! Alla laaditud 25.04.2021 <https://www.tootukassa.ee/content/toota-ja-opi>

Riiklik tugiteenuste keskus, (2021). Tööturtuteenused. https:/www.rtk.ee/meede-tooturuteenused.

# Lisa 1.

Jagu 1.

**Tööturult eemal olevate inimeste küsitlus**

Hea vastaja!

Hiiumaa vallale on oluline Teie arvamus.

Antud küsitluse eesmärk on saada ülevaade, millised valla sotsiaalteenused vajavad parendamist ja kas on vajadus välja arendada uusi teenuseid.  Eesmärk on välja  töötada uuendusliku sotsiaalteenuse aktiivne (praktiliste tegevuste)  osa tööturult eemal olevate inimeste edukaks tööturule (taas)naasmiseks. Eesmärgi saavutamisel on üheks tegevuseks küsitluse läbiviimine Hiiumaa inimeste seas, kes on hetkel tööturult eemal.

Küsimustik koosneb 16 küsimusest ja täitmiseks kulub 5- 10 minutit. Antud küsitlus on anonüümne ning tulemusi kasutatakse vaid üldistatud kujul.

Ette tänades

Hiiumaa Vallavalitsus

Jagu 2.  ÜLDANDMED

1. \*Vanus?

16-24a

25-54a

üle 55a

1. \*Haridustase?

Algharidus

Põhiharidus

Üldkeskharidus

Kutsekeskharidus

Kõrgharidus

Magister

Muu …

Jagu 3. TÖÖTAMINE

1. \*Millises valdkonnas on Teie varasemad tööoskused? (saab valida mitu)

Haridus

Majandus

Avalik haldus

Finants

Sotsiaal

Kaubandus

Transport

Põllumajandus

Tootmine

Ehitus

Metsandus

Muu….

1. \*Teie tööstaaž kokku?

alla aasta

1-10 a

11-20 a

rohkem, kui 20 a

töökogemus puudub

1. \*Millal viimati töötasite?

Pool aastat tagasi

Kuni aasta tagasi

1-5 aastat

6-10 aastat

10-20 aastat

Ei ole töötanud

Muu...

1. \*Kas olete kasutanud töö leidmiseks Eesti Töötukassa abi?

Jah

Ei

1. \* Kaua olete antud hetkel töötuna Eesti Töötukassas arvel olnud?

Vähem kui aasta

1-5 aastat

üle 5 aasta

Ei ole arvel olnud

1. \*Mis põhjusel olete tööturust kõrvale jäänud/ töötu? (saab valida mitu)

Koondamine

Sobiva töö puudumine

Elukohavahetus

Keelebarjäär

Tervislikel põhjustel

Transpordi puudumine

Bussiliiklus ebasobiv

Pereliikme hooldamine

Sõltuvusprobleem

Hooajaline töö

Madal töötasu

Muu ….

1. Kas teie töövõimet on hinnatud?

Jah

Ei

***Kui märkisite küsimuse 9, et teile ei ole hinnatud töövõimet, siis jätkake küsimusega 11***.

1. Töövõimehindamise tulemusena, määrati minule:

Osaline töövõime

Puuduv töövõime

Ei määratud töövõime puudumist

**Jagu 4. SOTSIAALTEENUSED JA -TOETUSED**

1. \*Milliseid valla teenuseid/toetuseid oled kasutanud viimasel aastal? (saab valida mitu)

Toimetulekutoetust

Valla eelarveline sotsiaaltoetust

Sotsiaaltransporditeenust

Sauna/dušiteenust

Koduteenust

Toiduabi

Võlanõustamine

Nõustamine, teraapia

Ei ole kasutanud

Muu ………………………….

1. \*Millist abi vajaksid? (saab valida mitu)

Sõltuvusnõustamine

Psühholoogiline nõustamine

Võlanõustamine

Sotsiaalkorter

Supiköök/soe toit

Koolitus/ümberõpe

Huvitegevuse toetamine

Juriidiline nõustamine

Ei vaja abi

Muu …..

1. Kommentaar?

…...................................................................................................................

1. \* Kas olete valmis osalema Hiiumaa valla poolt korraldataval aktviseerimise (praktilised tegevused) teenusel?

Jah

Ei

1. Kui vastasid eelmisele küsimusele JAH, siis millistest praktilistest tegevustest oled valmis osa võtma? (saab valida mitu)

Heakorratööd

Võsa lõikamine

Haljastus

Pisiremonttööd

Vabatahtlik ürituste läbiviimisel

Koolitused/õppepäev

Muu ….

**Jagu 5. ETTEPANEKUD**

1. Ettepanekud

**Jagu 6. TÄNAN VASTAMAST**